كيكة مارينج الشوكولاتة والبندق
المقادير
4بياض بيض حجم كبير
كوب سكر ناعم
2ملعقة كوب كاكاو
ملعقة كوب نشا
نصف كوب بندق محمص ومجروش
ملعقة شاي كريم تارتار
الحشوة
كريمة خفق
بندق
رشة كاكاو على الوجه
العمل
استعملت اكواب القياس
اول خطوة اشغل الفرن بحرارة 120
اضيف بياض البيض بالخفاقة واضيف فوقه كريم التارتار ورشة بسيطة ملح ممكن نستعيض عن كريم التارتار بملعقة صغيرة خل ابيض
اخفقهم سوية الى ان يوصل شكلة مثل صورة2 تقريبا خمس دقائق
بعدها ابدي اضيف السكر بالتناوب مع الخفق والسكر استعملت الناعم العادي مو الباودر
اخفق واضيف بالتدريج الى ان يثخن المارينج ويتكاثف ويصير بيه لمعه مثل صورة 4
بعد الخفق انخل النشا واضيفة واخلط بالسباتولا واضيف الكاكاو بعد النخل وايضا اخلطة بيدي بالسباتولا الى ان يتجانس والخلط من اسفل لفوق
اضيف البندق المجروش واخلط
اضع الخليط بكيس الحلواني
وطبعا من البداية قبل مااشغل الفرن وابدي احضر صينية الفرن اضع ورق الزبدة وبواسطة كاسة ارسم 3دوائر اترك بينهم مجال واقلب الورقة حتى اصب عليها المارينج
اشكل المارينج بشكل دائري اصبة والبقية شكلتهم بقمع
ادخل الصينية للفرن الفرن يكون بحرارة 120او اقل ونضعه بالفرن تقريبا 45 الى ساعة
المارينج لازم ميتغير لونة اثناء الشوي
بعد الشوي افتح شوية من باب الفرن وابقي المارينج بالفرن تقريبا ساعة الى ان يبرد تماما
اكون محضرة الحشوة اخفق الكريمة وابردها
ابدي اضع اول طبقة وفوقها كريمة الخفق وبعدها طبقة ثانية وايضا الكريمة والطبقة الثالثة والكريمة
وعلى الوجة اضيف البندق ورشة كاكاو اضعه بالثلاجة لوقت التقديم
طعم جدااا طيب هش وقرمشة البندق روعة
بالعافية مقدمااا
ايمان(ام حمزة